Document ID: 32002R0119

Κανονισμός (ΕΚ) αριθ. 119/2002 της Επιτροπής
της 23ης Ιανουαρίου 2002
για το άνοιγμα δασμολογικών ποσοστώσεων για το 2002 για εισαγόμενα προς την Κοινότητα προϊόντα καταγωγής Λιθουανίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3448/93 του Συμβουλίου, της 6ης Δεκεμβρίου 1993, για τον καθορισμό του καθεστώτος συναλλαγών για ορισμένα εμπορεύματα που προκύπτουν από τη μεταποίηση γεωργικών προϊόντων(1), όπως τροποποιήθηκε τελευταία από τον κανονισμό (ΕΚ) αριθ. 2580/2000(2), και ιδίως το άρθρο 7 παράγραφος 2,
την απόφαση 98/677/ΕΚ του Συμβουλίου, της 18ης Μαΐου 1998, για τη σύναψη πρωτοκόλλου προσαρμογής των εμπορικών πτυχών της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και κρατών μελών τους, αφενός, και της Δημοκρατίας της Λιθουανίας, αφετέρου, προκειμένου να ληφθούν υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση και τα αποτελέσματα των διαπραγματεύσεων του Γύρου της Ουρουγουάης στον γεωργικό τομέα, συμπεριλαμβανομένων των βελτιώσεων του ισχύοντος προτιμησιακού καθεστώτος(3), και ιδίως το άρθρο 2,
Εκτιμώντας τα ακόλουθα:
(1) Το πρωτόκολλο αριθ. 2 σχετικά με τις εμπορικές συναλλαγές μεταποιημένων γεωργικών προϊόντων μεταξύ της Κοινότητας και της Δημοκρατίας της Λιθουανίας, όπως τροποποιήθηκε από το πρωτόκολλο προσαρμογής των εμπορικών πτυχών της ευρωπαϊκής συμφωνίας για την εγκαθίδρυση συνδέσεως μεταξύ των Ευρωπαϊκών Κοινοτήτων και κρατών μελών τους, αφενός, και της Δημοκρατίας της Λιθουανίας, αφετέρου, προκειμένου να ληφθούν υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση και τα αποτελέσματα των διαπραγματεύσεων του Γύρου της Ουρουγουάης στον γεωργικό τομέα, συμπεριλαμβανομένων των βελτιώσεων του ισχύοντος προτιμησιακού καθεστώτος(4) προβλέπει, στο παράρτημα Ι, τη χορήγηση ετήσιων δασμολογικών ποσοστώσεων για τις εισαγωγές προϊόντων που κατάγονται από την υπόψη χώρα.
(2) Ο κανονισμός (ΕΚ) αριθ. 2906/2000 της Επιτροπής, της 28ης Δεκεμβρίου 2000, σχετικά με το άνοιγμα δασμολογικών ποσοστώσεων για το 2001 για εισαγόμενα προς την Κοινότητα προϊόντα καταγωγής Εσθονίας, Λετονίας και Λιθουανίας(5) ορίζει, στο παράρτημα ΙΙ, τις ποσοστώσεις για προϊόντα καταγωγής Λιθουανίας για την περίοδο που εκτείνεται από την 1η Ιανουαρίου έως τις 31 Δεκεμβρίου 2001. Ως εκ τούτου, σύμφωνα με το προαναφερόμενο πρωτόκολλο αριθ. 2, ενδείκνυται το άνοιγμα των υπό εξέταση ποσοστώσεων για την περίοδο από την 1η Ιανουαρίου έως τις 31 Δεκεμβρίου 2002.
(3) Με τον κανονισμό (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα(6), όως τροποποιήθηκε τελευταία από τον κανονισμό (ΕΚ) αριθ. 993/2001(7), έχουν κωδικοποιηθεί οι διατάξεις διαχείρισης των δασμολογικών ποσοστώσεων που προορίζονται να χρησιμοποιηθούν με βάση τη χρονολογική σειρά των ημερομηνιών αποδοχής των διασαφήσεων για την ελεύθερη κυκλοφορία.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οριζόντιων θεμάτων σχετικών με το εμπόριο μεταποιημένων γεωργικών προϊόντων που δεν υπάγονται στο παράρτημα Ι,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι ετήσιες ποσοστώσεις για εισαγωγές προϊόντων που κατάγονται από τη Λιθουανία, οι οποίες εμφαίνονται στο παράρτημα του παρόντος κανονισμού, ανοίγονται από την 1η Ιανουαρίου έως τις 31 Δεκεμβρίου 2002, σύμφωνα με τους όρους που προβλέπονται στο εν λόγω παράρτημα.
Άρθρο 2
Η διαχείριση των κοινοτικών δασμολογικών ποσοστώσεων του άρθρου 1 γίνεται από την Επιτροπή σύμφωνα με τις διατάξεις των άρθρων 308α έως 308γ του κανονισμού (ΕΟΚ) αριθ. 2454/93.
Άρθρο 3
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 2001.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Ιανουαρίου 2002.

Labels: 3
17
18
15